Fem unge i alderen 16 til 21 blev søndag anholdt og sigtet for 26 indbrud i kælderrum i en boligblok i Nørresundby natten til søndag.

I følge vagtchefen ved Nordjyllands Politi, Per Vagn Nielsen har man dagen igennem haft besøg af beboere fra opgangene i Strubjerg ved Nørresundby. beboerne har skullet udpege deres ting, så de kunne få dem tilbage i kælderrummene. På grund af de unges aldre har både forældre og sociale myndigheder været indvolveret i løbet af søndagen.